**Önk/95-2/2021.**

**J e g y z ő k ö n y v.**

Készült Csongrád Város Roma Nemzetiségi Önkormányzata Képviselő-testületének **2021. augusztus 10-én** */kedden/,* **10.00** órai kezdettel megtartott**2.** (*rendkívüli)* üléséről.

**Az ülés helye:** Városháza Tükörterme

**Jelen van:** Mihály Sándor elnök, Kállai Dezsőné és Seres Zoltánné képviselő,

A polgármesteri hivatal részéről: jegyző megbízásából Szvoboda Lászlóné, a jegyzői iroda munkatársa, Gácsi Szilvia, a gazdálkodási iroda ügyintézője,

Az ülésről távolmaradt: Lakatos Attila és Petrovics Sándor képviselő.

**Napirend előtt:**

1./ Mihály Sándor köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület **3** tagja jelen van.

A testületi ülést megnyitja.

2./ Mihály Sándor jegyzőkönyv-hitelesítőnek *Seres Zoltánné* képviselőt javasolja, aki a jelölést elfogadja.

A testület 3 igen szavazattal, egyhangúlag *Seres Zoltánné* képviselőt jelöli ki a jegyzőkönyv hitelesítésére.

3./ Mihály Sándor az ülés napirendjére a kiküldött meghívó szerint tesz javaslatot.

A Képviselő-testület 3 igen szavazattal a következő határozatot hozza:

**2/2021. (VIII. 10.)roma nemzetiségi önkormányzati**

**H a t á r o z a t.**

Csongrád Város Roma Nemzetiségi Önkormányzatának Képviselő-testülete a 2021. augusztus 10-ei ülésének napirendjét és tárgyalási sorrendjét a következők szerint állapítja meg:

**1.** Döntés nyári kirándulásról

 Előadó: Mihály Sándor elnök

**1.** **Döntés nyári kirándulásról**

Mihály Sándor elnök elmondja, hogy az elmúlt ülés óta többekkel egyeztetett a kirándulás helyszínéről. Kállai Dezsőné és Petrovics Sándor képviselő társai fürdőbe szeretnének menni 20 fővel, viszont a megkérdezettek többsége a Balatonra, miután az elmúlt évben is nagyon jól sikerült a balatoni kirándulás.

Mindezekre figyelemmel, az alábbi döntésre tesz javaslatot:

Siófokon találtak szabad szálláshelyet augusztus 14-16. közötti hétvégére, ahová 36 fővel mennének 3 napra. Erre a célra kér 850 eFt-ot biztosítani a 2021. évi működési és feladatalapú támogatásból. Túri-Kis Árpád rendezvényszervező részére kéri átutalni az összeget.

Akik fürdőzni szeretnének, majd eldöntik, hogy erre hol és mikor kerül sor. Annak fedezetére 150 eFt-ot kér elkülöníteni, melyből 105 eFt a 2020. évi pénzmaradvány, 45 eFt 2021. évi feladatalapú támogatás.

Megkérdezi a testület tagjait, egyetértenek-e a javaslatával.

A képviselő-testület egyhangúlag, 3 igen szavazattal a következő határozatot hozza:

**3/2021. (VIII. 10.)roma nemzetiségi önkormányzati**

**H a t á r o z a t.**

Csongrád Város Roma Nemzetiségi Önkormányzatának Képviselő-testülete az alábbiakról dönt:

1. A Képviselő-testület 2021. augusztus 14-16. közötti időpontban 36 fő részére kirándulást szervez Siófokra, melynek költségét, 850 eFt-ot a 2021. évi költségvetés működési és feladatalapú támogatásából, megosztva biztosítja.

A testület kéri a gazdálkodási irodát, hogy gondoskodjon az összeg kiutalásáról.

 Határidő a pénz átutalására: 2021. 08.13.

 A költségek elszámolásáért felelős: Mihály Sándor elnök

1. A Képviselő-testület 20 fő részére, fürdő látogatásra biztosít 150 eFt-ot a 2020. évi pénzmaradványból (105 eFt), és a 2021. évi feladatalapú támogatásból (45 eFt).

 Határidő a pénz kifizetésére: 2021. 08.13.

 A költségek elszámolásáért felelős: Kállai Dezsőné és Petrovics Sándor képviselő

Erről jegyzőkönyvi kivonaton értesítést kap:

1. a képviselő-testület tagjai
2. a gazdálkodási iroda

*Az ülésen további hozzászólás nem hangzott el.*

Mihály Sándor elnök az ülést bezárja.

K.m.f.

 Mihály Sándor Seres Zoltánné

 elnök jegyzőkönyv-hitelesítő